cyanic-selkie/wikianc huggingface dataset:
Gorgoroth (Midgard)
Gorgoroth er et område i J.R.R. Tolkiens verden. Det er en slette i Mordor, som ligger mellom Dommedagsfjellet+ Barad-Dur og Nurn som ligger helt sør i Mordor. Gorgoroth blir nevnt en gang i filmen om Ringenes Herre, men står på kartene ove Midgard.
Albin Lermusiaux
Lermusiaux deltok også i skyting 200 meter armégevær, han kom ikke blant de tretten beste av de 42 som deltok i skytekonkurransen.
Han deltok også i lekens finaleøvelse, maraton. Han var i tet lange perioder av løpet, men etter cirka 32 kilometer brøt han.
Guldbagge
Guldbaggen (norsk gullbassen) er den svenske filmprisen som har vært delt ut av Svenska Filminstitutet siden 1964.
Den første utdelingen ble holdt på Grand Hôtel i Stockholm den 25. september 1964. Det ble delt ut tre priser, for beste regi til Ingmar Bergman, beste kvinnelige skuespiller til Ingrid Thulin og beste mannlige skuespiller til Keve Hjelm.
Dmanisi
Dmanisi (georgisk: დმანისი) er en bymessig bosetning og et arkeologisk område i regionen Kvemo Kartli i Georgia, omtrent 93 km sørvest for hovedstaden Tbilisi i elvedalen Mashavera.
Guldbagge
Prisen er en emaljert og forgylt kobberbille som veier omtrent 1,2 kg, og som er formgitt av kunstneren Karl Axel Pehrson.
Eikebarkbukk
Eikebarkbukk (Plagionotus arcuatus) er en bille som tilhører familien trebukker (Cerambycidae). Denne arten finnes langs kysten av Sørlandet og Østlandet i Norge.
Dmanisi
Det har vært bosetning i området siden tidlig i bronsealderen. På 500-tallet ble Dmanisi sioni-katedralen bygd i Dmanisi av den ortodokse kirke. På 800-tallet er byen omtalt som en del av det arabiske emiratet i Tbilisi. Lokalisert langs en handelsrute med mange kulturelle påvirkninger, var Dmanisi et større handels-sentrum i middelalderens Georgia. Byen ble erobret av Seljuq-tyrkerne på 1080-tallet, men ble senere frigjort av de georgiske kongene Kong David IV og Demetre I mellom årene 1123 og 1125. På 1300-tallet ble byen lagt øde av de tyrkisk-mongolske styrkene til Timur Lenk. Etter å ha blitt ødelagt på nytt av turkmenere i 1486, klarte aldri Dmanisi å gjenvinne sin storhet. Byen forfalt til å bli en lite befolket landsby på 1700-tallet.
Eikebarkbukk
Levevis
Larvene utvikler seg under barken på nylig døde greiner av eik, en sjelden gang andre løvtrær. Når larven er fullvoksen, gnager den seg noen centimeter inn i veden. Larveutviklingen tar 2 år. De voksne billene løper omkring på trestammer og greiner fra slutten av mai til juli. Bevegelsene såvel som utseendet ligner da på veps.
Utbredelse
Den er utbredt i Europa, bortsett fra De britiske øyer, dessuten i Nord-Afrika og i Asia øst til Iran. I Norge finnes den langs kysten fra Oslofjorden til Mandal, dessuten er det spredte funn nord til Trondheim.
Vanlig bjørk
Vanlig bjørk, også kjent som dunbjørk, libjørk, europeisk hvitbjørk, bjørk, bjerk og birk, er en av minst 30 arter i bjørkeslekten.
I denne slekten er det tre arter som vokser i Norge. De to andre er dvergbjørk og hengebjørk. I tillegg finnes fjellbjørk, men denne klassifiseres nå som en underart av vanlig bjørk.
Vanlig bjørk er et løvfellende tre som blir 10-20 meter høyt. Bjørka formerer seg med å slippe de karakteristiske pollenskuddene (vist på bildet). Disse blir sluppet i mai-juni, og det er svært mange som er allergiske mot denne type pollen.
Vanlig bjørk er nært beslektet med hengebjørk, og den blir ofte forvekslet med den. De synlige forskjellene er at vanlig bjørk har runde, enkelt sagtannede blader, små dunhår på årsskuddene og hvit bark som har horisontale grå eller brune bånd, men aldri svarte, rombeformede flekker. En viktig forskjell som ikke er synlig med det blotte øye, er antall kromosomer i cellekjernen. Vanlig bjørk er tetraploid med 4n = 56 kromosomer, mens hengebjørk og dvergbjørk er diploide med 2n = 28 kromosomer.
Bjørka danner verdens nordligste skog, og man finner bjørkeskog opp til Oksfjorden på Nordkynn i Lebesby kommune. Man finner også bestander enda lengre nord, men bjørka opptrer da som et lavt kratt i stedet for et tre. På Grønland og Island er vanlig bjørk det mest utbredte treet.
Bruk
Bjørkeslekten benyttes for å utvinne xylitol industrielt. Dette søtningsstoffet omtales også som bjørkesukker. Dette stoffet kan konsentreres til sirup som kan brukes som søtning ved at man koker inn bjørkesevje. Sevjen kan tappes før løvet spretter ut, tidlig på våren. Ved å stenge hullet etter tapping unngår man å skade treet.
Underarter, hybrider og varianter
Fjellbjørk eller arktisk bjørk (B. p. ssp. czerepanovii) er en underart (Betula pubescens ssp. czerepanovii) av bjørk, og vokser i fjellregionen i hele Sør-Norge, i Nord-Norge også i lavlandet. I Norden vokser den i Finland, Sverige, Norge og på Island. Den danner tregrensen mot snaufjellet mange steder. Den blir inntil 8 meter høy, og er motstandsdyktig mot frost og vind i fjellet, hvor den former seg etter terrenget. Stammene kan være forvridd og hele kronen kan ha form av enten tre eller busk, til dels nesten krypende. Bladene er tjukke og om høsten får de en gul-rød farge.
Krypbjørk (B. p. var. appressa) er en variant av bjørk, og 1 - 5 meter høy. Den er vokser på Island, og i det nordligste Norge, Sverige og Finland. Stammen og selve greinene er krypende langs bakken.
Finsk rødbjørk (B. p. f. rubra er en mutert vanlig bjørk som gir røde blader og hvit stamme.
Hybrider med hengebjørk (B. pubescens × B. pendula) forekommer i sjeldnere tilfeller.
Under the Surface
Under the Surface er debutalbumet til den norske musikkartisten Marit Larsen. Det ble utgitt den 6. mars 2006. Albumet solgte til gullplate i Norge etter å ha solgt over 20 000 eksemplarer på under en måned. Larsen fikk Spellemannprisen 2006 for beste kvinnelige artist for albumet, hun vant også Alarmprisen 2007.
Sporliste
Alle komposisjoner er av Marit Larsen, unntatt der hvor annet er angitt.
Produksjon
Produsent: Kåre Christoffer Vestrheim
Kinning Park undergrunnsstasjon
Kinning Park undergrunnsstasjon er en stasjon på Glasgows undergrunnsbane, ved Kinning Park.
Stasjonen ble åpna i 1896, og modernisert i 1977–1980. Stasjonen har én plattform med linjer på to sider. Kinning Park er den stasjonen som ligger nærmest overflaten av stasjonene på Glasgows undergrunnsbane.
Herbert Howells
Herbert Norman Howells (født 17. oktober 1892 i Lydney, Gloucestershire, død 23. februar 1983 i London) var en britisk organist og komponist. I 1917 ble han organist i Salisbury Cathedral, men på grunn av sykdom varte ikke dette engasjementet så lenge. Siden var han i mange år knyttet til Westminsterkatedralen.
Howells underviste i komposisjon ved Royal College of Music i mange år. I 1972 ble han utnevnt til medlem av Order of the Companions of Honour.
Howells er særlig kjent for sin store produksjon av anglikansk kirkemusikk. Han skrev to verker for brassband; Pageantry og Three Figures. Howells arrangerte første sats fra suiten Pageantry, King's Herald, for fullt orkester i forbindelse med kroningen av kong Georg VI i 1937.
Egon Olsen (musiker)
Egon Olsen (født 11. desember 1959) er en norsk musiker, plateprodusent og trommeslager. Han ble i 1982 ny trommeslager i Unit Five etter at Rune Akselsen takket for seg. Et år senere ble gruppa oppløst etter et samlealbum. Han samarbeidet i ettertid med flere norske artister som Ketil Stokkan, Ottar «Big Hand» Johansen, Eriksen og Tore Andersen. I 2001 ble Unit Five gjenforent og har siden den gang gitt ut tre album.
Laterna magica
Laterna magica, i forbedret utgave også kalt skioptikon, er en gammel type projeksjonsapparat. «Magiske lanterner» eller «tryllelykter» var i bruk fra 1630-tallet til rundt 1900 og ble forløperen for lysbildeframviseren og moderne film. Instrumentet består av en optisk linse og en oljelampe som projiserer bilder malt på glassplater som lysbilder på en passende skjerm.
Historie
Den eldste referansen til instrumentet er fra 1671, i boka Ars Magna Lucis et Umbrae av Athanasius Kircher. På 1800-tallet var det vanlig å få besøk av reisende som holdt fremvisninger med et stort utvalg av bilder. Noen av disse hadde spesielle effekter ved at et annet bilde kunne gli eller rotere over hovedplaten. En populær fremvisning var "rotteslukeren", som viste en flokk rotter som hoppa inn i munnen til en sovende mann. Under napoleonskrigene ble briter varta opp med en slagscene mellom et britisk og et fransk skip som endte med at det franske skipet gikk ned i flammer, til jubel fra forsamlingen.
Da fotografiet ble funnet opp på 1840-tallet, kunne man etterhvert lage billigere glassplater med mer naturtro motiver. Slike lysbilder blir også kalt glassdiapositiver eller glassdias. En kunne se berømte bygg og mennesker og bilder fra fremmede land på fremvisningene. Man fikk også serier av bilder som fortalte en historie, gjerne med en lykkelig eller moraliserande slutt. De magiske lanternene og bildene de viste var mye etterspurt på 1800-tallet, men falt i popularitet da man fant opp filmen med levende bilder. Fremvisningformen har likevel overlevd gjennom moderne lysbilder og kikkertforma leketøy, solgt under produktnavnet View-Master, som kan vise fram serier av bilder mot dagslys.
Patagonisk tannfisk
Patagonisk tannfisk (Dissostichus eleginoides) er en dypvannsfisk som finnes i kalde farvann på den sørlige halvkule.
Beskrivelse
Tannfisk kan bli opp til 2 meter lang og nå en vekt på opptil 160 kg. Det blir antatt at den kan bli opptil 50 år. Navnet indikerer ikke synlige hoggtenner, men peker på en munn full av småtenner.
Næringsgrunnlag
Tannfisk lever hovedsakelig av krill.
Fiskeri og regulering
Tannfisk vokser sakte og forplanter seg sent i livet, og er derfor utsatt for overfiske.
Chilensk havabbor
Tannfisk blir i mange land solgt under merkenavnet chilensk havabbor, men dette er en helt misvisende betegnelse siden tannfisk ikke er en havabbor, og ikke har noen spesiell tilknytning til Chile.
Syros
Syros (gresk: Σύρος), eller Siros eller Syra, er en gresk øy i Egeerhavet som er en del av øygruppen Kykladene. Den ligger 78 nautiske mil eller 144 km sørøst for Athen. Arealet er 83,6 km² og den hadde 21,507 innbyggere i henhold til folketellingen i 2011.
De største byene er Ermoupoli, Ano Syros og Vari. Ermoupoli er øyas hovedstad og er det også for hele Kykladene. Den har alltid vært en betydelig havneby, og på 1800-tallet var den mer betydningsfull en Pireus, Athens havneby. Andre landsbyer er Galissas, Foinikas, Pagos, Manna, Kini og Poseidonia.
Byer
Siden lokalstyrereformene i 2011 er Ermoupolien del av kommunen Syros-Ermoupoli hvor den er setet for og en kommunal enhet. Byen er også hovedstad for den sør-egeiske region.
Byen er preget av sin tidligere vekst og rikdom, har mange nyklassisistiske bygninger, gamle herskapshus og typiske hvite boliger som klynger seg ned mot havnen. Rådhuset ligger ved torget Miaoulis, omringet av kafeer og med sitteplasser under palmetrær. Byen har tallrike kirker, blant annet Metamorphosis, Koimisis, St. Demetrius, De tre hierarkier, Anastasis, Evangelistria og St. Nicolas. Det arkeologiske museet har en samling av funn fra oldtiden og kommunebiblioteket har i tillegg til den ordinære samlingen også en rekke sjeldne utgivelser.
Etter storhetstiden på 1800-tallet og tidlig på 1900-tallet fikk byen en tilbakegang, men har på slutten av 1900-tallet og inn på 2000-tallet hatt en markant bedring grunnet service- og turistindustrien.
Ano Syros er den andre byen og ble bygd på høyden San Giorgio av venetianerne på begynnelsen av 1200-tallet. Ano Syros har fortsatt mye igjen av sin fortid i middelalderen med tallrike marmortrapper i trange gater og hus med fargerike dører som leder til toppen av byen. Distansen fra havnen og opp til byens hovedinngang er rundt 1000 meter. Den katolske basilika San Giorgio dominerer byen. Kirken ble bygd på 1200-tallet, og ved kirken finnes det god utsikt ut mot naboøyene Delos, Mykonos, Paros, Andros og Naxos.
Eldste tid
Øya ble i henhold til arkeologiske bevis befolket i forhistorisk tid (4000 f.Kr.) og senere i egeisk tid (3000 f.Kr., se kykladisk sivilisasjon), noe som tilsvarer gresk bronsealder. I områdene ved Kastri og Khalandriani har det blitt avdekket graver og gjenstander fra lokal kultur.
Øya ble først kalt Syra, deretter Syros eller Siros, og det synes som om den i antikken ble bosatt av en fønikisk koloni. Øya er nevnt i Homers Odysseen som landet, da kalt under det gamle navnet «Syrie», til svinerøkteren Evmaios. Det er funnet spor fra bosetninger fra 600-tallet f.Kr. på høyden Agia Pakous i Galissas og vest for Ermoupolis. I løpet av 500-tallet f.Kr. fikk Syros bosetning fra øya Samos ikke langt fra kysten av Anatolia. En av dem var filosofen Ferekydes som ble lærer for Pythagoras.
Lilja 4-ever
{{Infoboks film }} Lilja 4-ever er en svensk spillefilm fra 2002 med regi og manus av Lukas Moodysson. Foto er ved Ulf Brantås og musikken er av Nathan Larson.
Syros
Middelalderen
Piratvirksomhet og angrep fra banditter i senantikken og tidlig middelalder førte til nedgang i utviklingen på Syros. Øya som resten av Kykladene ble øya herjet og ødelagt gjentatte ganger av angripere fra ulike retninger, blant annet sicilianere, arabere, tyrkere og venetianere.
Lilja 4-ever
Handling
Oksana Akinsjina spiller hovedrollen som tenåringsjenta Lilja. Sammen med vennen Volodja (Artiom Bogutjarskij) fantaserer hun om en bedre hverdag langt vekk fra det fattige livet i Russland. Drømmen ser ut til å gå i oppfyllelse da hun får muligheten til å flytte til Sverige sammen med sin nye kjæreste Andrej (Pavel Ponomaryov). I stedet for et bedre liv blir hun et offer for kynisk menneskehandel.
Syros
Middelalderen
Etter det fjerde korstog som herjet Konstantinopel og styret Det bysantinske rike av venetianere og frankere i 1204, ble Syros erobret av republikken Venezia under ledelse av Marco Sanudo, og øya forble under venetiansk styre fra til 1522. Venezia spilte en betydelig rolle i øyas kulturelle utvikling i middelalderen i å gjøre Syros til et viktig handelssenter i den østlige delen av Middelhavet. Den konstante trusselen fra pirater tvang innbyggerne på Syros til å flytte hovedstaden til toppen av fjellet hvor dagens middelalderbosetning Ano Syros ligger. I løpet av den latinske perioden ble de fleste lokale grekerne katolikker, men beholdt sitt greske språk. I løpet av bortimot tre og et halvt århundre som underlagt Venezia hadde Syros et føydalt styre.
Lilja 4-ever
Om filmen
Lilja 4-ever handler om menneskehandel i Baltikum. Filmen har paralleller til en virkelig hendelse fra 1990-tallet hvor Dangoule Rasalaite, ei jente fra Litauen, ble solgt som sexslave i Sverige. Hun tok livet sitt ved å hoppe fra en bro i Malmö. TV4 i Sverige produserte en TV-dokumentar om hennes skjebne.
Syros
«Pavens øy»
På 1500-tallet ble trusselen fra de tyrkiske muslimske krigsflåtene fra Det osmanske rike dominerende i Egeerhavet, og det venetiansk øyriket falt sammen. I 1522 ble Syros angrepet av korsaren Khair ed-Din Barbarossa som tok øya i besittelse. Imidlertid var osmanene fornøyde med å motta pengeoverføringer og mange av øyene i Kykladene fikk beholde det meste av sitt selvstyre og religionsfrihet. Samtidig ble det ført forhandlinger med utsendinger fra Frankrike og Den hellige stol i Roma med de osmanske myndighetene, og katolikkene på øya kom inn under særlig beskyttelse av Frankrike og Roma.
Lilja 4-ever
Om filmen
Filmen er spilt inn i Tallinn og Paldiski i Estland samt i i Malmö og Trollhättan.
Syros
«Pavens øy»
Bispedømmet Syra (Syrensis, «Pavens øy») var et latinsk bispedømme, underlagt Naxos hvor venetianere hadde etablert et latinsk bispedømme underlagt erkebiskopen i Athen frem til 1525. Fra tiden hvor øya ble okkupert og underlagt de tyrkiske osmanene på 1500-tallet, etablerte grekerne en metropolitt, det vil si en gresk-ortodoks biskop, på øya. Den tidligst kjente er Josef, sammen med Symeon som døde i 1594, og Ignatios i 1596. Øya forble hovedsakelig katolsk.
Lilja 4-ever
Priser og nominasjoner
Lilja 4-ever ble nominert til en rekke priser, blant annet til Nordis råds filmpris, og vant blant annet Guldbagge i kategoriene «beste kvinnelige hovedrolle», «beste foto», «beste regi», «beste film» og «beste manuskript».
Syros
Gresk frigjøring og vekst
Grunnet Syros' geografiske posisjon ble øya maritim sentral og med sin særegne religiøse posisjon holdt øya seg nøytral i begynnelsen av den greske selvstendighetskrigen som brøt ut i 1821, og de tok ikke del i det greske opprøret mot Det osmanske rike. Av den grunn ble Syros et trygt vern for greske flyktninger som rømte fra Lilleasia, Khíos, Ayvalık, Smyrna, Kasos og andre steder.
Etter 1829 ble øya en del av den nye, uavhengige greske staten Hellas. Øya vendte tilbake til fred og økonomisk fremgang. Den ble kjent som en korsvei i Egeerhavet og ble et internasjonalt kommersielt senter som knyttet vestlige Europa og Middelhavet med Midtøsten og Østen. Konstruksjonen av de første store bygningene begynte i 1822 og i 1824 ble den første gresk-ortodokse kirke Metamorphosis og det største greske sanatoriet reist. Med gresk statsborgerskap ble den katolske befolkningen hellenisert og endret sine latinske familienavn til greske, eksempelvis fra Vuccino til Voutsinos, Russo til Roussos, Vacondio til Vakondios og så videre. Grunnet innvandring av greske flyktninger fra muslimske områder sank andelen katolikker på Syros, og utgjør i dag rundt 47 prosent av befolkningen. Sameksistensen har derimot vært fredelig og konfliktfritt, og ekteskap på tvers av religionene har vært vanlig.
I 1854 rammet utbrudd av kolera og andre epidemier øya, og en rekke veldedige institusjoner for offentlige helse og sosiale tjenester ble opprettet, blant annet hjem for foreldreløse, fattighus og et mentalsykehus. Nykommere, hovedsakelig sjøfolk og handelsfolk, ga øya en ny dynamikk sammen med en demografisk og økonomisk utvikling og opprettelsen av byen Ermoupoli ble raskt den ledende havnen i Hellas. Mellom 1822 og 1865 ble Ermoupoli ombygd i en nyklassisistisk stil som blandet gresk klassisisme med elementer fra renessansen. Bygninger som rådhuset, tegnet av den tyske arkitekten Ernst Ziller, teateret Apollon ble tegnet av en italienske arkitekt som en miniatyrversjon av La Scala i Milano, hovedbiblioteket, sykehuset Vardakeio-Proio, torget Miaoulis og andre bygninger ble bygget i denne perioden.
Som en stor havneby ble Ermoupoli også et betydelig senter for skipsbygging. Neorion ble det første skipsverft i Hellas. Siden 1830 hadde skipsbygging, handel med tekstiler, silke, lær og jern blitt utviklet på Syros sammen med et kraftfullt banksystem. Den voldsomme veksten fortsatte frem til 1860 da Syros var den viktigste kommersielle havnen i Hellas. Det første greske selskap for dampskip ble grunnlagt i 1856.
I siste halvdel gikk utviklingen ikke Syros' veg da seilskip ga etter for dampskip, da øyas geografiske posisjon ble redusert, og havnen i Pireus utenfor Athen endelig overtok den ledende rollen i Hellas, og hvor konkurransen med Patras på nordkysten av Peloponnes reduserte Syros' kommersielle betydning.
1900-tallet
Fra begynnelsen av 1900-tallet og for flere tiår kom en midlertidig økonomisk bedring grunnet utviklingen i tekstilindustrien. Fremgangen fikk en brå brems med utbruddet av den andre verdenskrig og med landsettingen av først italienske og deretter tyske soldater på øya. Fra 1941 ble øya rammet av sult, og utbredt sult og bombeangrep ødela øyas sosiale og økonomiske liv. Grunnet at tusenvis av mennesker døde fra sult og sykdom, brøt den lokale økonomien sammen. En kilde rapporterte så mange som mellom 8000 til 9000 døde, i stor grad grunnet den italienske hæren.
I tiårene etter krigen kjempet Syros for å igjenoppbygge øya, men nedgangen grunnet den ødelagte økonomien fortsatte helt frem til 1980-tallet da økonomien bedret seg grunnet turistindustrien. Likevel er ikke Syros det fremste turistmålet i Hellas, selv hjulpet av en nasjonal flyplass, da øya ikke har betydelige antikke ruiner eller et støyende nattliv. Levestandarden økte og på samme tid ble Neorions skipsverft gjenåpnet foruten også en rekke andre økonomiske aktiviteter kom i gang på slutten av 1900-tallet. Syros ble inkludert i europeisk program, jordbruksproduksjonen har økt, og øyas arkitektoniske og industrielle kulturarv har vært fremtredende. I dag er Syros det administrative, økonomiske og kulturelle senter i Kykladene.
Religion
Som resten av Hellas har Syros gresk-ortodokse kirker. Metamorphosis er den viktigste, Kimisis tis Theotokou er også av stor betydning og kjent ved det faktum at den eier et mesterverk av maleren El Greco. Det er også et tilsvarende antall romersk-katolske kirker og en del landsbyer som er helt holdent katolske; således er øya en av de fremste katolske områdene i Hellas. Syros er også en av de få steder hvor katolikker og gresk-ortodokse deler felles dato for påsken som i Syros' tilfelle er den gresk-ortodokse dato.
Det katolske bispedømmet har rundt 9000 medlemmer, 21 sekulære prester og åtte regulære, sju sogn, sju kirker med en resident prest, tre uten presten og 56 kapeller. Kapusinerordenen og jesuittordenen er begge etablert på øya. I tillegg finnes veldedighetssøstrene med to hus, et som er et sykehus, og Sankt Josef-søstrene som driver en kostskole og en offentlig skole.
Utdannelse
Ermoupoli har i dag sju grunnskoler, to ungdomsskoler, to videregående skoler, to tekniske skoler og Det egeiske universitet. Universitet ble offisielt grunnlagt i 1984, men dets historiske røtter er datert tilbake til tidlig på 1920-tallet og Det joniske universitet i Smyrna i det som i dag er Izmir i Tyrkia. Dette universitet ble opprettet, men kom aldri i virksomhet grunnet det greske nederlaget i den gresk-tyrkiske krigen 1919–1922.
Danmarks Fauna
Danmarks Fauna er en bokserie med bestemmelsesnøkler med en omfattende beskrivelse til dyr i Danmark. Tilsammen er det utgitt 88 bøker (bind). Bøkene er utgitt av Dansk Naturhistorisk Forening på G.E.C. Gad forlag i København.
Den første boken utkom i 1907 og omhandler krypdyr og padder. Det siste bind i serien utkom våren 2004 og omhandlet bladlus. Flere av bøkene er fortsatt i salg, men mange er utsolgt. Noen av de eldste bøkene kan leses eller lastes ned fra internett.
På grunn av alderen har enkelte av bøkene begynt å gå ut på dato, fordi kunnskapen om dansk fauna har økt. Mange av artene har endret sitt vitenskapelige navn eller blitt flyttet til andre slekter. Allikevel står bokserien i en særklasse, fordi den i flere tilfeller er den beste og noen ganger den eneste nordiske eller nordeuropeiske bestemmelseslitteratur på enkelte dyregrupper.
National Union Party
National Union Party var et politisk parti i USA fra 1864 til 1868. Det var en midlertidig allianse mellom Det republikanske parti og noen demokrater fra nord.
Partiet ble dannet under presidentvalgkampen i 1864 for å komme noen utbrytere fra Det demokratiske parti i møte. Disse utbryterne støttet den republikanske presidenten Abraham Lincolns krigspolitikk under borgerkrigen. Lincoln hadde tilhørighet til dette partiet, det samme hadde demokraten og senere president Andrew Johnson, som vant visepresidentvalget i 1864 på National Union Partys stemmer.
Magne Føleide
Magne Føleide (født 30. juni 1937 på Vereide i Gloppen kommune, død 14. oktober 2022 i Florø) var en norsk friidrettsutøver, som var i norgestoppen i sleggekast i årene fra 1954 til 1973. Han var tre ganger norsk mester, og hadde totalt 18 medaljer fra NM. Han representerte Vereide IL, IL Norrøna og Florø turn og idrettsforening (FTIF).
Hans beste resultat ble 63,58 meter, satt under et stevne i Tresfjord den 4. juli 1970. Resultatet er per 1. januar 2008 nummer 16 gjennom alle tider i Norge.
Føleide ble selv trener innen friidrett etter endt karriere og trente blant annet utøvere som Jostein Aukland, Ole Aukland og Steinar Kleppe. Føleide var en en markant skikkelse i friidrettsmiljøet i Florø, og hadde stilling som lærer ved Flora videregående skole i en årrekke. Føleides datter, Eli Føleide ble også en habil friidrettsutøver med NM-medaljer i lengdehopp og tresteg. Diskoskasteren Else Lundestad er Magne Føleides niese.
Se også
Liste over kjente personer fra Gloppen kommune
Hellefoss kraftverk
Hellefoss kraftverk er et vannkraftverk ved Hokksund i Øvre Eiker kommune i Viken fylke. Kraftverket utnytter et fall på 6 meter i Drammenselva. Verket er et elvekraftverk uten eget reguleringsmagasin.
Kraftverket består av de tre kraftstasjonene Hellefoss Øst, Hellefoss Vest og Aggregat 6.
Historie
I 1952 ble det første kraftverket bygd på østsiden. Det har 2 turbiner.
I 1956 ble et kraftverk til bygd på vestsiden, også med 2 turbiner.
I 1986 ble den siste slipeturbinen byttet ut med en vannkraftmaskin. Denne ligger i eget bygg på vestsiden.
I perioden 2014 - 2016 ble Hellefoss Øst totalt rehabilitert.
Det er installert fem kaplanturbiner på tilsammen 11 MW. Normal årsproduksjon er på 73 GWh.
Kraftverket eies av Hellefoss Kraft AS, som eies av Glitre Energi Produksjon (33,4%), Øvre Eiker Energi (33,3%) og Modum Kraftproduksjon (33,3%). Det styres fra Glitre's sentral i Drammen.
Danmarks Socialdemokratiske Ungdom
Danmarks Socialdemokratiske Ungdom (DSU) er ungdomsorganisasjonen som er knyttet til partiet Socialdemokraterne.
Organisasjonen ble dannet i 1920 etter splittelsen mellom kommunistene og sosialdemokratene.
DSU er medlem av Dansk Ungdoms Fællesråd (DUF), International Union of Socialist Youth (IUSY), Young European Socialists (ECOSY) (tidligere European Community Organisation of Socialist Youth) og Forbundet Nordens Sosialdemokratiske Ungdom (FNSU).
Sangen Når jeg ser et rødt flag smælde ble skrevet til DSUs kretsstevne i København i 1923.
Kapproingsbåt
Kapproingsbåt er en båt som er spesialbygd for og/eller brukes til kapproing. Lenge før roing ble organisert som egen idrett, drev kystbeboere, fiskere og sjøfolk med forskjellige former for kapproing – i egnede og uegnede farkoster.
Under Lofotfisket ble det kapprodd til de beste fangstplassene hver eneste dag. Blant skipsmannskap har det vært populært med kapproing med lettbåter og livbåter under landligge. Også i sjøer og elver er det drevet kapproing.
Paris Match
Paris Match er et fransk ukeblad. Det er kjent for sin hyppige bruk av paparazzifotografer. Ukebladet dekker også viktige franske og internasjonale nyheter, og inneholder også artikler om berømtheter. Paris Match ble startet i 1949 av industrilederen Jean Prouvost. Bladet er en del av Hachette Filipacchi Médias, som igjen eies av Lagardère Group.
Kapproingsbåt
Fremdeles drives kapproingskonkurranser med vanlige robåter en rekke steder, blant annet «Nordlandsbåtfemmila» som er et landsdelsmesterskap i roing med Nordlandsbåt over 5 nautiske mil. Konkurransen har vært avholdt hvert år siden 1997.
Båter i rosport
I rosport brukes spesialbygde, lange, slanke båter av engelsk opprinnelse. Norges første roklubb, Fredriksstad Roklub ble startet i 1877. Snarlig etterfulgt av Drammen Roklubb (1878), Christiania Roklub (1878), Hamar roklubb (1881) og Bergens roklub (1906). De olympiske klassene er singelsculler, toer uten styrmann, dobbeltsculler, firer uten styrmann, dobbeltfirer og åtter.
Paris Match
Ved enkelte anledninger, når det har dekket viktige hendelser, har Paris Match solgt mer enn én million eksemplarer på verdensbasis, slik som dekningen av den første turen med en fransk astronaut ombord i den amerikanske romfergen i juni 1986. Benoit Clair, en erfaren skribent for ukebladet, var den første journalisten som fikk lov til å bli med romfergens mannskap helt fra de begynte treningen fram til de dro ut til utskytningsrampen på Cape Canaveral.
Maria Malibran
María de la Felicidad Malibran (1808–1836) var en fransk mezzosopran.
Under kunstnernavnet La Malibran ble hun en av operahistoriens store divaer. Samtidige kilder beretter at omfanget, kraften og fleksibiliteten i stemmen hennes var ekstraordinær. Hun briljerte særlig i Vincenzo Bellini, Gaetano Donizetti og Gioacchino Rossinis operaer.
Malibran var kjent for sin stormfulle personlighet og dramatiske intensitet, og ble en legende etter sin død bare 28 år gammel.
Biografi
María Malibran var datter av den spanske tenoren. Søsteren var den kjente mezzosopranen og sangpedagogen Pauline Viardot, også broren var sanger (baryton) og sangpedagog.
Marías første sanglærer var faren Manuel, som ble beskrevet som stivbent og tyrannisk. Undervisningstimene artet seg ofte som rene krangler mellom de to selvbevisste personlighetene.
I New York ble María kjent med den 23 år eldre bankieren François Eugène Malibran, og hun giftet seg straks med ham – sannsynligvis for å slippe unna sin far. Bare få måneder etter bryllupet gikk ektemannen konkurs, og hun måtte forsørge ham med sine honorarer. Etter et år skilte de seg, og hun forlot USA.
María Malibran forelsket seg i den belgiske fiolinisten Charles-Auguste de Bériot og de levde i ugift samliv før de giftet seg i 1836. En måned etter bryllupet falt María Malibran av en hest og skadet seg alvorlig. Hun nektet å motta behandling for bruddene og fortsatte å opptre. Noen måneder senere døde hun.
María Malibran var ikke bare en usedvanlig sangerinne. Hun komponerte, var en utmerket pianist og harpist, malte, tegnet, broderte, og sydde enkelte av sine kostymer. Videre var hun en dyktig skribent; hennes brev er litterære perler preget av en uvanlig original uttrykksmåte og et skarpt intellekt.
Roller og vokal stil
Samtidige vitner forteller at Malibran hadde et usedvanlig stort stemmeregister; bedømt ut fra rollene hun sang klarte hun i det minste tre oktaver, fra D under énstrøken C (C4) til D over høye C (C6). Hennes samtidige beundret Malibrans emosjonelle intensitet på scenen. Rossini, Donizetti, Chopin, Mendelssohn og Liszt var blant hennes fans. Maleren Eugène Delacroix anklaget henne derimot for å mangle raffinement og klasse, og for å forsøke å «appellere til massene som mangler kunstnerisk smak.»
Egypt under Sommer-OL 2004
Egypt under Sommer-OL 2004. Nittisju sportsutøvere fra Egypt deltok i sytten sporter under sommer-OL 2004 i Athen. De kom på 46.-plass med en gull- en sølv og tre bronsemedaljer.
Grantley Goulding
Grantley Thomas Smart Goulding (født 23. mars 1874 i  Gloucestershire, død 1947 i Sør-Afrika) var en britisk friidrettsutøver som deltok i de første moderne olympiske leker 1896 i Athen.
Goulding kom på andreplass i finalen på 110 meter hekk med tiden 17,6 under OL 1896 i Athen, bak amerikanske Thomas Curtis som vant med samme tid. Det var kun de to som løp i finalen av de fire som var kvalifisert.
Guvernementet Alexandria
Al Iskandariyah (Alexandria) (arabisk: الإسكندرية) er en region nord i Egypt ved Middelhavet.
Kumla kyrkby
Kumla kyrkby er et tettsted i Sala kommune i Västmanlands län i landskapet Västmanland i Sverige. I 2010 hadde tettstedet 206 innbyggere.
Guvernementet Alexandria
Dens hovedstad er Alexandria, hjembyen til biblioteket i Alexandria, verdens mest berømte bibliotek som ble nedbrent, men som nå er gjenoppbygget. Alexandria er nå regnet som den andre hovedstaden i Egypt, som den en gang var i de tidlige tidene til romerne.
Vepsebukk
Vepsebukk Clytus arietis er en bille som tilhører familien trebukker (Cerambycidae). Denne arten er utbredt i Sør-Norge, men mangler i indre strøk.
Utseende
En middelsstor (6–15 mm), slank, gul og svart trebukk. Den kan ligne på de andre trebukkene som etterligner veps, og kjennes lettest på at antennene er røde ved roten, svarte ytterst og at beina er rødlige. Antennene er snaut halvparten så lange som kroppen, de fem innerste leddene er rødoransje, de seks ytterste mørke. Hodet er svart med to gule flekker foran antennefestet. Pronotum er nesten sirkelrundt sett ovenfra, med sterkt rundede sider, svart med gule tverrbånd foran og bak. Dekkvingene er svarte med fire gule tverrflekker eller – bånd, dessuten er scutellum gulhåret. Beina er slanke, oransjerøde bortsett fra at for- og mellomlårene er litt mørke.
Levevis
Larvene utvikler seg i døde greiner og tynne stammer av løvtrær, mest eik. De kan også av og til utnytte bartrær. Larvene lever først under barken, men gnager seg så inn i veden. Veden må være hard og ikke angrepet av sopp. Utviklingen tar vanligvis to år, under mindre gunstige forhold tre-fire. De voksne billene er aktive fra slutten av mai til juli og besøker gjerne blomster, der arten trolig har god nytte av sin likhet med veps.
Utbredelse
Arten er utbredt over hele Europa og videre østover til Iran. I Norge finnes den i kystnære strøk nord til Møre og Romsdal, dessuten ved Trondheimsfjorden, men den er ikke vanlig på Vestlandet.
Stories We Could Tell
Stories We Could Tell er Stage Dolls første samlealbum.
Albumet ble utgitt i 1994 og lå på VG-lista i tolv uker det året, med en tiendeplass som høyeste plassering.
Personell
Stage Dolls Øvrige
DSD
DSD er en forkortelse som kan sikte til:
Lawrence Stenhouse
Lawrence Stenhouse (født 29. mars 1926 i Manchester, død 1982) var en britisk pedagog, som hadde først og fremst størst innflytelse på 1960 og 1970-tallet. Stenhouse hevdet at akkurat som eleven gjennom handling og erfaring utvikler seg, så vil og læreren gjøre det ved å trekke erfaringer ut i fra sin egen praksis.
Stenhouse var blant annet inspirert av den amerikanske filosofen, psykologen og pragmatikeren John Dewey (1859 -1952), som vektla at en oppnådde kunnskap via erfaringslæring, og utvikling via ansvar for egen læring og egenaktivitet. At elevene ikke bare var passive mottakere til en lærers monologiske og behavioristiske undervisningsmetoder, var med på å skape en bedre dialog, både mellom lærer og elev, men også elevene seg i mellom. Dette førte til at en fungerte i et gruppefellesskap, og med det kom og det sosiale aspektet inn. Det var viktig å la barnet få utvikle sine naturlig medfødte undersøkende interesse og sosiale egenskaper, og samtidig få utvikle seg kreativt. Dewey fremhevet erfaring som det mest grunnleggende i en læringsprosess, og ut ifra dette oppstod uttrykket «learning by doing». Han ville avskaffe de kunstige skillene mellom det en lærte i skolen og utenfor.
Mordovia
Mordovia er en republikk i den russiske føderasjonen som ligger sentralt til i europeisk del av Russland, ved den store elva Volga. En rekke Gulager for tvangsarbeide ble etablert her av bolsjevikene, som for eksempel Temlag. Part of the Russian Federation
Salbohed
Salbohed er et tettsted i Sala kommune i Västmanlands län i landskapet Västmanland i Sverige. I 2010 hadde tettstedet 259 innbyggere.
Lettværsbåt
Begrepet brukes også om en båt som fremviser svakheter eller uheldige egenskaper så fort vinden blåser opp og sjøgangen øker. En lettværsbåt kan skjære bølgene slik at sprøyten slår opp over ripa i stedet for ned, den kan være urolig og ustabil eller vanskelig å manøvrere eller holde på kurs. Konstruktøren eller byggeren har ikke vært udelt heldig med en lettværsbåt – eller så brukes den i helt andre farvann og under andre værforhold enn den er tenkt brukt i.
Sätra brunn
Sätra brunn er et tettsted i Sala kommune i Västmanlands län i landskapet Västmanland i Sverige. I 2010 hadde tettstedet 335 innbyggere. Her ligger blant annet spaet Sätra brunn, som er Sveriges eldste.
Egypt under Sommer-OL 2008
Egypt under Sommer-OL 2008. 103 sportsutøvere fra Egypt deltok i sytten sporter under sommer-OL 2008 i Beijing. De kom på delt 80.-plass med en bronsemedalje. Bryteren Karam Gaber var landets flaggbærer under åpningsseremonien.
Syfilis
Syfilis er en seksuelt overførbar infeksjonssykdom som er forårsaket av bakterien Treponema pallidum.
Historie
Det er identifisert flere tilfeller av syfilis tilbake til 1320 i skjeletter fra Domkirkeplassen i St. Pölten i Østerrike. Det er de eldste kjente tilfellene i Europa.
Ellers er det fortsatt vanlig å anta at syfilis ble brakt til Europa fra «den nye verden» i Amerika på 1500-tallet, da oppdagere og erobrere skal ha blitt smittet etter seksuell kontakt med den innfødte befolkningen. Sykdommen fikk imidlertid et alvorligere forløp hos europeerne, og «knektesotten» spredte seg raskt i alle samfunnslag, såvel blant omstreifende landsknekter (leiesoldater) som den dobbeltmoralske geistligheten. Sykdommen skal seinere i historien ha utviklet seg og fått et mindre aggressiv, men mer uttrukket og langvarig forløp.
Den norske Wilhelm Boeck ble i 1850-årene landets første forsker som studerte sykdommen og publiserte flere avhandlinger.
Stadier i sykdomsforløpet og ulike former
Syfilis utvikler seg gjennom ulike stadier og faser. Grovt deler man sykdomsfasene inn i primær, sekundær og tertiær syfilis.
Primær syfilis starter med genitalsår som oppstår der bakteriene penetrerte huden. Dette såret kalles ofte en skjanker (latin chancre), og er indurert. Det vil si at man vil kunne kjenne en slags «skorpekant» om man klemmer forsiktig på såret mellom tommel og pekefinger. Dette gjør at syfilis av og til kalles hard sjanker til forskjell fra den sjeldnere sykdommen bløt sjanker (ulcus molle). Den primære fasen avtar etter 8–12 uker, og følges av en periode med få eller ingen symptomer (latent syfilis), før sekundær syfilis oppstår uker til måneder senere.
Sekundær syfilis preges av hudutslett av forskjellige typer, inkludert de karakteristiske lesjonene kalt condylomata lata. Den sekundære fasen oppstår når bakteriene når blodbanen og sprer seg rundt i kroppen. Lavgradig feber, hodepine og generell sykdomsfølelse er vanlig. Bakteriene tåler ikke høy temperatur, og av den grunn ble syfilis tidlegere forsøkt behandlet ved å infisere pasienten med malaria, noe som gir høy feber og derfor teoretisk kunne kurere syfilis.
Tertiær syfilis oppstår etter en vanligvis lang periode etter den sekundære fasen (opp til 15-20 år) med få eller ingen symptomer. Dette er ofte alvorlige, irreversible skader, som ubehandlet ofte fører til døden. Tertiær syfilis kan angripe blodårer og føre til aneurysmer og skade på hjertet, eller den kan angripe nervesystemet og føre til nevrosyfilis; den mest alvorlige formen for syfilis, ofte med store smerter og også personlighetsforandringer. Sykdommen kan også angripe øyet, som da vil få problemer med å reagere normalt på lys. Symptomet kalles Argyll Robertsons pupill etter legen som første gang beskrev det. Hos HIV-pasienter oppstår tertiær syfilis ofte raskt dersom pasienten samtidig blir infisert med syfilis. Ved langvarig sykeleie vil det oppså utstrakt nekrose både i bløtvev og skjelettet, særlig hodeskallen.
Arthur Austin
Arthur «Gin» Austin (født 8. juli 1902 i California, død 4. februar 1962 i California) var en amerikansk vannpolospiller som deltok i de olympiske leker 1924 i Paris
M.A. Jacobsens Heiðursløn
M.A. Jacobsens Heiðursløn eller Mentanarvirðisløn M. A. Jacobsens (M.A. Jacobsens Hederspris) er en av Færøyenes fremste litteraturpriser, og har blitt utdelt av Tórshavnar kommuna siden 1958. Prisen utdeles i de tre kategoriene skjønnlitteratur, faglitteratur og annen kunst. Bare bøker på færøysk kan få litteraturprisene. Prisen er oppkalt etter språkmannen og kommunepolitikeren Mads Andreas Jacobsen (1891–1944), og deles ut på hans fødselsdag 17. september hvert år.
Arthur Austin
Austin vant en olympisk bronsemedalje i vannpolo under Sommer-OL 1924 i Paris. Han var med på det amerikanske laget som kom på tredjeplass i vannpoloturneringen bak Frankrike og Belgia. Det var tretten nasjoner som stilte lag. Austin spilte alle fem kampene for USA i OL-turneringen.
Liste over erkebiskoper av München og Freising
Biskoper og fyrstbiskoper av Freising, og senere erkebiskoper av München og Freising.
Möklinta
Möklinta er et tettsted i Sala kommune i Västmanlands län i landskapet Västmanland i Sverige. I 2010 hadde tettstedet 358 innbyggere.
Oliver Horn
Oliver A. Horn (født 22. juni 1901 i St. Louis, Missouri, død 10. oktober 1960) var en amerikansk vannpolospiller som deltok i de olympiske leker 1924 i Paris
Horn vant en olympisk bronsemedalje i vannpolo under Sommer-OL 1924 i Paris. Han var med på det amerikanske laget som kom på tredjeplass i vannpoloturneringen bak Frankrike og Belgia. Det var tretten nasjoner som stilte lag. Horn spilte alle fem kampene for USA i OL-turneringen.
Miljøkvalitet
Lovens inndeling av ulike forureningstyper gir tilsvarende opphav til en gruppering av miljøkvalitetskriterier:
Luftkvalitet
Verdens helseorganisasjon har flere ganger publisert anbefalte tiltaksgrenser, første gang i 1987. De nyeste anbefalingene er fra 2005.
EU stiller også krav til tiltak i medlemslandene ved gitte grenser. Disse kravene gjelder også for Norge gjennom EØS-avtalen.
Vannkvalitet
Kravene i EUs rammedirektiv for vann, Vanndirektivet, gjelder for Norge siden 22. desember 2000. Direktivets overordnede mål er at alle vannforekomster skal oppnå en «God økologisk status» og en «God kjemisk status» innen år 2015. Hva som utgjør god økologisk status og god kjemisk status, vil bli spesifisert ved miljøkvalitetskriterier, som er planlagt ferdigbehandler fra høsten 2007. Egne kriterier gjelder for stoffer i grunnvann.
Vannkvalitet i forhold til forsuring blir målt ved overskridelse av naturens tålegrense.
Slamkvalitet
Det er flere typer slam: Avløpsslam fra renseanlegg og boreslam (borekaks) fra utborring av grunnen.
Avløpsslammen kan brukes som jordforbedringsmiddel og gjødsel på grunn av høyt innhold av organisk materiale og næringssalter. Ved forskrift er det stilt krav til innhold av miljøgifter, sykdomssmitte, lukt, spiredyktige frø og fremmedlegemer.
Store mengder borekaks ble tidligere sluppet ut i Nordsjøen. Etter vedtak under OSPAR-konvensjonen i 2000 skal slike utslipp nå være opphørt.
Støykriterier
Verdens helseorganisasjon har også publisert anbefalte tiltaksgrenser for støy, første gang i 1995. De nyeste anbefalingene er fra 1999.
Strålingskriterier
Den internasjonale strålevernskommisjonen ICRP (International Commision on Radiological Protection) har siden 1928 anbefalt grenseverdier for å beskytte mennesker mot stråling. Nyeste oppdatering blir publisert i 2007. I Norge blir tiltakene iverksatt eller pålagt av Statens strålevern.
Dosegrensen for yrkeseksponerte er på 20 mSv pr. år i gjennomsnitt (over en 5-årsperiode).
For gravide skal dosen til fosteret ikke overstige 1 mSv for resten av svangerskapet.
For enkeltpersoner i befolkningen er dosegrensen 1 mSv pr. år.
Ved ulykker hvor radioaktive stoffer spres i miljøet blir det tilstrebet å eliminere så stor del som mulig av forventede stråledoser. Stråledosene skal holdes så lave som det med rimelighet er mulig.
Slaget ved Antietam
Slaget ved Antietam ble utkjempet den 17. september 1862 under den amerikanske borgerkrigen. Øverstkommanderende hos nordstatene (Unionen) var George B. McClellan, mens Robert E. Lee var øverstkommanderende hos sørstatene (Konføderasjonen). Det var det blodigste endagsslaget i amerikansk historie, med 22,717 døde, sårede og savnede. 3,654 døde ble begravet, 1,761 ble meldt savnet. Slaget ble utkjempet ved Sharpsburg og Antietam-bekken, vest i delstaten Maryland. Selv om McClellan hadde rikelige reservestyrker som kunne blitt brukt til å utnytte lokale suksesser i slaget, maktet han ikke å ødelegge Lees hær. McClellan hadde stanset Lees invasjon av delstaten Maryland, men Lee greide å trekke sine styrker tilbake til Virginia uten forstyrrelser fra den forsiktige McClellan. Selv om slaget var taktisk tvetydig, trakk konføderasjonsstyrkene seg først tilbake fra slagmarken. Dette gjorde slaget, i militær terminologi, til en unionsseier. Seieren hadde betydning nok til å gi president Abraham Lincoln selvtillit til å kunngjøre sin frigjøringserklæring. Dette førte igjen til at den britiske og franske regjeringen gikk vekk fra sine planer om anerkjennelse av Konføderasjonen.
Sinnsfilosofi
Sinnsfilosofi eller bevissthetsfilosofi, som er det vanlige navnet på denne grenen innenfor analytisk filosofi, er grenen av filosofi som studerer sinnets natur, mental hendelse, mental funksjon, mental egenskap, bevissthet og deres relasjon til den fysiske kroppen. Sinn-kropproblemet, i.e. relasjonen mellom sinn og kropp, er hovedproblemet i sinnets filosofi, selv om det også er andre problemstillinger omkring sinnets natur som ikke involverer dets relasjon til den fysiske kroppen.
Dualisme og monisme er de to hovedskolene for tenkning som forsøker å løse sinn-kropproblemet. Dualisme er posisjonen at sinn og kropp er kategorisk adskilte fra hverandre. Dualisme kan kan spores tilbake til Platon, Aristoteles og Sankhya og Yoga skolene i Hindu filosofi,, men ble mer presist formulert av René Descartes på 1600-tallet. Substansdualister hevder at sinnet er en uavhengig eksisterende substans, mens Eiendomsdualister hevder at sinnet er en gruppe uavhengige egenskaper som har sin kilde fra noe som ikke kan reduseres til hjernen, men at det ikke er en distinkt substans.
Monisme er posisjonen at sinn og kropp ikke er ontologisk distinkte typeenheter. Dette synet ble først fremsatt i Vestens filosofi av Parmenides i det 5. århundre f. Kr. og ble senere utgreiet av det 17. århundrets rasjonalisten Baruch Spinoza.
Fysikalister hevder at bare kunnskap postulert ved fysisk teori eksisterer, og at sinnet eventuelt vil bli forklart i fysiske termer ettersom fysisk teori utvikles.
Idealister hevder at sinnet er alt som eksisterer og at den ytre verden enten er mental i seg selv eller en illusjon skapt av sinnet. Nøytralmonister fester seg til posisjonen at det finnes en annen form for nøytral substans og at både materie og sinn er egenskaper ved denne ukjente substansen. De vanligste monismer i det 20. og 21. århundre har alle vært varianter av fysikalisme; disse posisjonene omfatter behaviorisme, typeidentitetsteori, anomalmonisme og funksjonalisme.
Non-reduktive fysikalister hevder at selv om hjernen er alt som er i sinnet, er predikat og vokabular brukt i mental beskrivelse og forklaring uerstattelige, og kan ikke reduseres til språk og forklaringer på lavere nivå av fysisk vitenskap. Fortsatt neurovitenskapelig fremskritt har hjulpet til å klargjøre noe, men moderne bevissthetsfilosofer fortsetter å spørre hvordan de subjektive kvalitetene og de intensjonelle (aboutness) av mentale tilstander og egenskaper kan forklares i naturalistiske termer.
Kropp-sjel-problemet
Kropp-sjel-problemet omhandler forklaringen av forholdet mellom bevisstheten, eller mentale prosesser, og kroppslige tilstander eller prosesser. Ett av filosofenes mål er å forklare hvordan en påstått ikke-materiell bevissthet kan påvirke en materiell kropp og vice versa.